Diari Oficial de la Generalitat Valenciana


Sumari del DOGV 4965, del 14-03-2005 (2005/2513)

ACORD de 2 de febrer de 2005, de la Comissió Territorial d'Urbanisme de Castelló, relatiu a la modificació puntual número 2 de les normes subsidiàries de planejament en l'àmbit del carrer Ayr al municipi de Vall de Almonacid.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2513


Data del document
:   02-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vall de Almonacid
    * pla d'urbanisme

ACORD de 2 de febrer de 2005, de la Comissió Territorial d'Urbanisme de Castelló, relatiu a la modificació puntual número 2 de les normes subsidiàries de planejament en l'àmbit del carrer Ayr al municipi de Vall de Almonacid. [2005/Q2513]
  
Vist l'expedient relatiu a la modificació puntual número 2 de les normes subsidiàries de planejament en l'àmbit del carrer Ayr de Vall de Almonacid, i de conformitat amb els següents,
  
Antecedents
  
1. Amb data 24 de setembre de 2004, el Ple de l'Ajuntament de Vall de Almonacid va acordar sotmetre a informació pública la modificació puntual número 2 de les normes subsidiàries d'aqueix municipi, mitjançant edictes publicats en El Periódico Mediterráneo, de data 18 d'octubre de 2004, i en el Diari Oficial de la Generalitat Valenciana número 4.872, de 28 d'octubre de 2004. Durant el període d'exposició pública no es va produir cap al·legació.
  
Amb data 15 de desembre de 2004, el Ple de l'Ajuntament aprova provisionalment l'esmentada modificació i sol·licita la seua aprovació definitiva.
  
2. La documentació està formada per memòria informativa i justificativa pel que fa a la documentació escrita i plànols d'informació i plànols d'ordenació pel que fa a la documentació gràfica.
  
3. La modificació puntual número 2 de les normes subsidiàries de Vall de Almonacid té com a objecte donar solució a un espai públic limítrof amb la línia delimitadora del sòl urbà i que ara es té l'oportunitat de resoldre d'una manera unitària en combinació amb les parcel·les edificables confrontants. Així, es planteja la conveniència de la reordenació de certes parcel·les edificables entorn de l'esmentat espai públic.
  
En la modificació es justifica que la proposta millora la relació entre l'índex de sòl dotacional i l'índex d'edificabilitat bruta de la nova ordenació, és major ara que la mateixa relació en l'antiga ordenació, atés que es redueix la superfície edificable de l'àmbit.
  
Fonaments de dret
  
1. La tramitació de la modificació ha sigut correcta, conforme a l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (en endavant LRAU).
  
2. La documentació està completa, a l'efecte del que disposa l'article 27 de la LRAU.
  
3. La modificació planteja canvis respecte de l'ordenació detallada establida en el planejament general, basat en criteris de racionalitat. En aquest sentit cal assenyalar que, tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà que no afecten interessos supralocals i que obeint a l'interés públic, es justifiquen en criteris de racionalitat, s'emmarquen clarament dins de la discrecionalitat del planejament urbanístic, gaudint en aquests casos l'administració local d'àmplia llibertat per a triar, entre les alternatives possibles, la forma en què el territori ha de quedar ordenat, des de la representació que li confereix la seua legitimació democràtica.
  
La LRAU recull clarament aquesta línia jurisprudencial. En aquest sentit, l'aspecte de l'ordenació detallada del sòl urbà que es planteja modificar no incideix en l'exercici autonòmic de cap de les comeses enumerades en l'article 40.1 de la LRAU (excepte en el que es refereix al control de la legalitat), sinó que es tracta d'un assumpte d'exclusiu interés públic local, en el qual, conforme a l'article 40.2 de l'esmentada llei, li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat, per la qual cosa cal únicament un control de legalitat.
  
4. Tenint en compte els canvis proposats amb la modificació pretesa no es produeix augment de l'edificabilitat prevista en les normes subsidiàries, ni s'ocasiona cap minva en els espais públics previstos, per la qual cosa es compleix el que establixen els articles 17 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre del Govern Valencià, (en endavant RPCV), i l'article 55.3 de la LRAU.
  
5. La Comissió Territorial d'Urbanisme, a proposta del director general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Per raó del que s'ha exposat, la Comissió Territorial d'Urbanisme de Castelló acorda:
  
Aprovar definitivament la modificació puntual número 2 de les normes subsidiàries de planejament de Vall de Almonacid relativa a la reordenació d'un àmbit al carrer Ayr.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 2 de febrer de 2005.- El secretari de la Comissió Territorial d'Urbanisme: Fernando Renau Faubell.